Základná škola s materskou školou Dávida Mészárosa - Mészáros Dávid Alapiskola és Óvoda,

Školský objekt 888, 925 32 Veľká Mača

   

Názov projektu - a projekt címe: **Mesével együtt segítsük az egészséget!**

Zmluva číslo – a szerződés száma: 2018 – 1- HU01 – KA229 – 047862\_5

 **BESZÁMOLÓ – tevékenységi terv**

**II.Nemzetközi Partnertalálkozó**

**Tevékenység résztvevője:**

Mészáros Dávid Alapiskola és Óvoda - „Bogárvilág Óvodája“

**Dátum:** 2019.07.02.- 2019. 07.07.

**Felelősök a partnertalálkozó megszervezéséért:**

Bréda Szilvia

Lancz Mónika

Rózsa Anna

Základná škola s materskou školou Dávida Mészárosa - Mészáros Dávid Alapiskola és Óvoda,

   

**BESZÁMOLÓ**

**A projekt célja:**

Az Erasmus mobilitás célja, hogy a külföldi tanulmányutak alatt a résztvevő pedagógusok megismerkedjenek egy másik ország kultúrájával, társadalmájával, közben kulcskompetenciák és készségek fejlesztése a cél az oktatási-képzési intézmények együttműködésének segítségével.

**Előzmények:**

A Pécs-i Kertvárosi Óvoda az ERAZMUS+ Iskolai, óvodai stratégiai partnerségek sikeres pályázat keretein belül lehetőség nyílt Romániába utazni, megismerni a Kolozsvár-i Csemete Református Óvoda mindennapjait. Mivel Kolozsvár és környéke a történelem, a művészet, a népzene, a kultúra legszínesebb helyszíne közé tarozik, hogy az itt eltöltött idő ne csak szakmailag legyen hasznos, hanem ha csak egy rövid időre is, de megtapasztaljuk egy merőben más kultúra mindennapi életét.

**MEGVALÓSÍTÁS**

A II. projekt találkozót nagy örömmel vártuk, a pedagógusok között volt, aki most először látogatott el Romániába.

A II. partnertalálkozót a Kolozsvár –i Csemete Református Óvoda szervezte, a szervező intézmény úgy időzítette a kiutazásunkat, hogy a nyári vakáció idejére tervezte a mobilitást, hiszen ilyenkor a pedagógusok a szabadságukat töltik.

* 2019. Július 2-án, kedden, a hosszú autóút után Lészai Lehel nagy szeretettel fogadott bennünket,  szállásunk és egy finom vacsora elfogyasztása után ismertette velünk a 6 napos találkozó bőséges programját.
* 2.nap partnereinkkel együtt szakmai délelőttön vettünk részt Válaszúton , ( Kolozsvártól 26 km autókkal). Válaszúton, a Kallós Zoltán Alapítvány Szórványkollégiumában a délelőtt előadással kezdődött, melyet Mogyorósi Ágnes, múzeumpedagógus vezetett. Az előadás után lehetőségünk volt egy interaktív

Základná škola s materskou školou Dávida Mészárosa - Mészáros Dávid Alapiskola és Óvoda,

   

néprajzi múzeumlátogatási foglalkozáson részt venni, ahol Erdély egyik legnagyobb népművészeti magángyűjteményével ismerkedhettünk meg interaktív tevékenységeken keresztül. A Kallós Zoltán Alapítvány népzeneoktatásban, néptánc-és kézműves táborok szervezésében is szerepet vállal, melynek szem- és fültanúi lehettünk, hiszen a múzeumlátogatás után népzeneoktatást is láthattunk az intézmény udvarán.

* 3.nap Mérába látogattunk el, ahol a falu lelkipásztora tartott tárlatvezetést a helyi tájházban, majd Pattantyus Ágnes romaprogram vezetője ismertette a romagyerekekkel végzett munkájukat, betekintést nyerhettünk a felújított Diakónia épültébe, láthattuk a romagyerekek tanulóhelységét,megcsodálhattuk a gyerekek munkáit, melyek a Diakónia falait díszítették.

Az ebédet már Szamosújváron (Gherla) fogyasztottuk el, de előtte lehetőségünk nyílt megtekinteni a legöregebb Örménykatolikus Székesegyházat, amely 1723-ban épült és a templom leghíresebb oltárképét, „Levétel a keresztről“címűt - melyet évszázadokon keresztül Rubens festményének tulajdonítottak. (Joachim von Sandrart a mű festője).

Ebéd után Fodor Emőke beszámolóját hallgathattuk meg a VII.Népi gyermekjáték találkozóról.

* 4.nap is nagyon sok élményt tartogatott számunkra, hiszen a fogadó partnerintézmény óvodájába látogathattunk el, betekintést nyerhettünk az óvoda életébe, munkájába. A mindennapi óvodai foglalkozásaik része a néptánc és egy rövid kultúrműsorral, pünkösdi népi játékkal is kedveskedtek a Csemete Református Óvoda nagycsoportosai.

Ebédet követően a partneróvodák tevékenységeinek beszámolóival folytattuk, melynek során mindenki beszámolt az elmúlt november- június időszakban történt eseményekről, élményekről. Kiértékeltük az elmúlt fél évet, tevékenységi tervezetek születtek a következő időszakra.

A délután folyamán Péter Orsolya néptánc oktató cigánytánc alapjaival ismertette meg az óvónőket.

Základná škola s materskou školou Dávida Mészárosa - Mészáros Dávid Alapiskola és Óvoda,

   

* 5.nap felfedeztük Kolozsvár környékét, Torockóra látogattunk el,ahol kétszer kel fel a Nap. Megtekintettük a Folkligetet, tekergő meseösvény foglalkozásait, megcsodálhattuk a Székelykövet, megismerkedhettünk a helyi fogadóban az erdélyi gasztronómiával is.
* 6.nap a munkareggeli alatt rövid megbeszélést tartottunk, a következő közös projekttevékenység egyeztetését pontosítottuk, elköszöntünk partnereinktől és elindultunk hazafelé, Szlovákiába.

 **Reflexió:**

A partnertalálkozó sikeres, tapasztalatokban és élményekben gazdag volt. Szakmai ötleteket gyűjtöttünk, számunkra új oktatási módszereket ismerhettünk meg, kapcsolatokat építettünk fel a külföldi kollégákkal. A sok program mellett jutott idő Kolozsvár látnivalóinak, nevezetességeinek felfedezésére is, mint pl.Szent Mihály templom megtekintése a Mátyás szoborral, Babes-Bolyai Tudományegyetem, Református vártemplomból is ízelítőt kaptunk.

Örülünk, hogy lehetőségünk volt részt venni ezen a találkozón az erasmussal és sok-sok ötllettel gazdagabban kezdhetjük meg majd a következő tanévet.

Nagymácséd, 2019.07. 07. Bréda Szilvia

 Projekt koordinátor

 .................................